এন৯৫ মাস্ক

এন৯৫ মাস্ক বা এন৯৫ রেসপিরেটর হল একটি মুখে দেয়া বস্তুকণা-পরিশোধন রেসপিরেটর যেটি মার্কিন সংস্থা ন্যাশনাল ইনস্টিটিউট ফর অকুপেশনাল সেফটি অ্যান্ড হেলথ (NIOSH) এর বায়ু পরিশোধন এন৯৫ (N95) এর মানদণ্ড অনুযায়ী তৈরী, যার মানে হল এটির মাধ্যমে অন্তত ৯৫% বালুকণা পরিশোধিত হয়। আর এটি যে পুরোপুরি তেল প্রতিরোধী তা কিন্তু নয়; আরেকটি মানদণ্ড হল, পি৯৫, যেখানে এই তেল প্রতিরোধী কার্যকর হবে। এন৯৫ সব সময় বস্তুকণা পরিশোধন করার ক্ষেত্রে ব্যবহৃত হয়। এটি একটি যান্ত্রিক পরিশোধন রেসপিরেটর, যা গ্যাস বা বাষ্পের বিরুদ্ধে নয় বরং বালুকণা থেকে ব্যবহারকারীকে সুরক্ষা দেয়। এই এন৯৫ মাস্কের সাথে আরো অন্য রেসপিরেটর যুক্ত থাকতে পারে যা যুক্তরাষ্ট্র বাদে অন্য দেশে তাদের নিজস্ব নিয়ম অনুযায়ী হতে পারে। যেমন ইউরোপীয় ইউনিয়নে এফএফপি২ (FFP2) রেসপিরেটর এবং চীনে কেএন৯৫ (KN95) রেসপিরেটর ব্যবহৃত হয়। অবশ্য, পরিশোধন দক্ষতা, পরীক্ষা এজেন্ট আর প্রবাহ হার এবং গ্রহণযোগ্য প্রেশার ড্রপ এর মতো বিষয়ে তাদের কার্যকারিতা উপর ভিত্তি করে কিছুটা আলাদা মানদণ্ড ব্যবহার করা হয়। এন৯৫ মাস্ক বানানোর জন্য সিনথেটিক পলিমার ফাইবারের সূক্ষ্ম জাল প্রয়োজন, যা তন্তুহীন পলিপ্রোপিলিন ফ্যাব্রিক নামেও পরিচিত, যেগুলো গলিত প্রবাহ নামক একটি প্রক্রিয়ার মাধ্যমে উৎপাদিত হয় যার দ্বারা অভ্যন্তরীণ পরিশোধন স্তর তৈরী হয়। আর এই অভ্যন্তরীণ স্তরেই সব বিপজ্জনক কণা পরিশোধিত হয়। কর্মীরা যখনই টাইট-ফিটিং রেসপিরেটর ব্যবহার করেন তখনই শ্বাসযন্ত্রের সুরক্ষা ব্যবস্থার ক্ষেত্রে ফিট টেস্ট একটি গুরুত্বপূর্ণ ব্যাপার হয়ে দাঁড়ায়। ওএসএইচএ (OSHA) এর ক্ষেত্রে, প্রতিটি কর্মীর জন্য সঠিক মডেল, শৈলী এবং আকারের রেসপিরেটর শনাক্ত করার পাশাপাশি সঠিক ফিট পরীক্ষা করা প্রয়োজন। এছাড়া, এন৯৫ এর মত অন্য টাইট-ফিটিং রেসপিরেটর প্রত্যেকবার লাগানোর সময় ব্যবহারকারীর সিল চেক করা দরকার। রেসপিরেটর লাগানো জায়গায় মুখের লোম বের হয়ে যেতে পারে। রেসপিরেটর ব্যবহারের আগে ডাক্তারের পরামর্শ নেয়া প্রয়োজন কারণ লাগানোর পর শ্বাস নেয়া উল্টো আরও কঠিন হতে পারে। কিছু কিছু ক্ষেত্রে রেসপিরেটর ব্যবহারে হৃৎপিণ্ডের প্রবাহ আটকানো, ফুসফুসের রোগ এবং ক্লাস্ট্রোফোবিয়ার মতো মানসিক রোগও হতে পারে। "NIOSH-Approved N95 Particulate Filtering Facepiece Respirators - A Suppliers List"। U.S. National Institute for Occupational Safety and Health (ইংরেজি ভাষায়)। ২০২০-০৩-১৯। সংগ্রহের তারিখ ২০২০-০৩-২৭।  "Respirator Trusted-Source: Selection FAQs"। U.S. National Institute for Occupational Safety and Health (ইংরেজি ভাষায়)। ২০২০-০৩-১২। সংগ্রহের তারিখ ২০২০-০৩-২৮।  "Comparison of FFP2, KN95, and N95 and Other Filtering Facepiece Respirator Classes" (পিডিএফ)। 3M Technical Data Bulletin। ২০২০-০১-০১। ২০২০-০৪-১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-০৩-২৮।  "Strategies for Optimizing the Supply of N95 Respirators: Crisis/Alternate Strategies"। U.S. Centers for Disease Control and Prevention (ইংরেজি ভাষায়)। ২০২০-০৩-১৭। সংগ্রহের তারিখ ২০২০-০৩-২৮।  টেমপ্লেট:PD-inline Xie, John (২০২০-০৩-১৯)। "World Depends on China for Face Masks But Can Country Deliver?  "। Voice of America।  Feng, Emily (মার্চ ১৬, ২০২০)। "COVID-19 Has Caused A Shortage Of Face Masks. But They're Surprisingly Hard To Make"। NPR।  D’Alessandro, Maryann M.; Cichowicz, Jaclyn Krah (২০২০-০৩-১৬)। "Proper N95 Respirator Use for Respiratory Protection Preparedness"। NIOSH Science Blog (ইংরেজি ভাষায়)। সংগ্রহের তারিখ ২০২০-০৩-২৭।  টেমপ্লেট:PD-inline "Medical Evaluations for Workers Who Use Respirators"। U.S. Occupational Safety and Health Administration। ২০২০-০৫-০৪ তারিখে মূল থেকে আর্কাইভ করা। সংগ্রহের তারিখ ২০২০-০৪-২১।